stanford-oval/wikipedia huggingface dataset:
ซาลาแมนเดอร์
การจำแนก

ปัจจุบัน มีการอนุกรมวิธานซาลาแมนเดอร์และนิวต์ (ชื่อสามัญใช้เรียกซาลาแมนเดอร์ขนาดเล็ก) ออกเป็นวงศ์ทั้งหมด 10 วงศ์ (3 อันดับย่อย) ใน 68 สกุล และมีชนิดพันธุ์ประมาณ 580 ชนิด ส่วนใหญ่อาศัยอยู่ในทวีปอเมริกาเหนือและในเขตอบอุ่นของยูเรเชีย แต่บางวงศ์ก็มีการกระจายพันธุ์ในทวีปอเมริกาใต้และอเมริกากลาง รวมถึงบางส่วนของทวีปแอฟริกาและเอเชียกลางตามแนวเทือกเขาหิมาลัยด้วย
อันดับย่อย Cryptobranchoidea
| 0 | 1 | 2 | 3 |
| --- | --- | --- | --- |
| วงศ์ | รายละเอียดแบบย่อ  ๆ | ตัวอย่างของชนิด | รูปภาพ |
| Cryptobranchidae | เป็นวงศ์ที่มีขนาดใหญ่ที่สุดของบรรดาสัตว์ครึ่งบกครึ่งน้ำทั้งหมด พบปัจจุบัน 3 ชนิด ในทวีปอเมริกาเหนือ 1 ชนิด และ 2 ชนิดในเอเชียตะวันออก | ซาลาแมนเดอร์ยักษ์จีน (Andrias davidianus) |  |
| Hynobiidae | เป็นวงศ์ที่มี 9 สกุล 53 ชนิด พบได้เฉพาะทวีปเอเชีย | ซาลาแมนเดอร์ฮิดา (Hynobius kimurae) |  |

อันดับย่อย Salamandroidea
| 0 | 1 | 2 | 3 |
| --- | --- | --- | --- |
| วงศ์ | รายละเอียดแบบย่อ  ๆ | ตัวอย่างของชนิด | รูปภาพ |
| Ambystomatidae | มีรูปร่างป้อมและหางใหญ่ โดยคงรูปร่างในวัยอ่อนได้ดี ไม่มีเหงือกและไม่มีช่องเปิดเหงือก มีปอด มีเพียงสกุลเดียว 33 ชนิด พบได้ในทวีปอเมริกาเหนือจนถึงอเมริกากลาง | แอกโซลอเติล (Ambystoma mexicanum) |  |
| Amphiumidae | มีรูปร่างเรียวยาวคล้ายงูหรือเขียดงู แต่มีนิ้วเท้าขนาดเล็กและมีขนาดความยาวลำตัวแตกต่างกัน มีสกุลเดียว 3 ชนิด พบได้เฉพาะในทิศตะวันออกเฉียงใต้ของสหรัฐอเมริกา | แอมฟิอูมาสองนิ้ว (Amphiuma means) |  |
| Dicamptodontidae | มีลำตัวป้อมและหางใหญ่ มีขนาดตั้งแต่ 13-35 เซนติเมตร พบเฉพาะลำธารในป่าดิบที่มีอุณหภูมิค่อนข้างเย็นของทวีปอเมริกาเหนือจนถึงอเมริกากลาง | ซาลาแมนเดอร์ยักษ์แปซิฟิก (Dicamptodon tenebrosus) |  |
| Plethodontidae | เป็นวงศ์ที่มีจำนวนสมาชิกมากที่สุดของอันดับนี้ พบอาศัยแตกต่างกันทั้งในน้ำ บนบก และบนต้นไม้ | ซาลาแมนเดอร์หลังแดง (Plethodon cinereus) |  |
| Proteidae | มีลำตัวเรียวยาว มีขนาดตั้งแต่ 20-48 เซนติเมตร อาศัยอยู่ในน้ำ มี 2 สกุล 5 ชนิด ในทวีปอเมริกาเหนือและบางส่วนในยุโรป | โอล์ม (Proteus anguinus) |  |
| Rhyacotritonidae | เป็นวงศ์ที่มีโครงสร้างลักษณะเฉพาะ มีลำตัวป้อมขาสั้นแต่ใหญ่ ปฏิสนธิภายในตัว มีสกุลเดียว 4 ชนิด พบในทิศตะวันตกเฉียงเหนือของสหรัฐอเมริกา | ซาลาแมนเดอร์เทอร์เรนต์ใต้ (Rhyacotriton variegatus) |  |
| Salamandridae | เป็นวงศ์ที่มีขนาดเล็ก หรือเรียกในชื่อสามัญได้ว่า "นิวต์" มี 21 สกุล 79 ชนิด กระจายพันธุ์ไปในหลายพื้นที่ทั่วโลก | กะท่าง (Tylotriton verrucosus‎) |  |

อันดับย่อย Sirenoidea
| 0 | 1 | 2 | 3 |
| --- | --- | --- | --- |
| วงศ์ | รายละเอียดแบบย่อ  ๆ | ตัวอย่างของชนิด | รูปภาพ |
| Sirenidae | มีรูปร่างเรียวยาวคล้ายปลาไหลหรือเขียดงู ขาคู่หน้าเล็กมากและนิ้วมีจำนวนลดลง มี 2 สกุล 4 ชนิด พบในลุ่มแม่น้ำมิสซิสซิปปีและบางส่วนของเม็กซิโก | ไซเรนใหญ่ (Siren lacertina) |  |
ความสัมพันธ์กับมนุษย์

ซาลาแมนเดอร์และนิวต์ ถูกเรียกชื่อสามัญมาจากสัตว์ประหลาดในเทพปกรณัมกรีก คือ ซาลาแมนเดอร์ ที่เล่ากันว่ามีรูปร่างคล้ายจิ้งจก แต่เมื่ออยู่ในไฟแล้วไม่ตาย ปกติแล้วเป็นสัตว์ที่มนุษย์ไม่ใช้เป็นอาหาร แต่นิยมเลี้ยงเป็นสัตว์เลี้ยง เพราะความน่าสนใจในวงจรชีวิตและหลายชนิดก็มีสีสันสวยงาม และรูปร่างลักษณะที่แปลก โดยชนิดที่ได้รับการยกย่องว่ามีความสวยที่สุด คือ กะท่าง ซึ่งเป็นเพียงชนิดเดียวเท่านั้นที่พบได้ในประเทศไทย โดยเฉพาะตัวผู้ในฤดูผสมพันธุ์จะมีแต้มบนลำตัวชัดเจนเป็นสีส้มสด แต่ก็มีความเสี่ยงเป็นชนิดที่ใกล้จะสูญพันธุ์แล้ว
อีกทั้งยังเลี้ยงไว้เพื่อการศึกษาวิจัยในเรื่องสเต็มเซลล์ของแอกโซลอเติลด้วย
แหล่งข้อมูลอื่น

เว็บไซต์ขององค์กรอนุรักษ์ซาลาแมนเดอร์และนิวต์
ซิงเกิล

ตัวอย่างซิงเกิลเพลง เทกกิงแชนเซส ของเซลีน ดิออน แบบซีดีซิงเกิล
ซิงเกิล (อังกฤษ: Single)  ในทางดนตรีคือการบันทึกอย่างสั้นอย่างน้อย 1 เพลง ซึ่งออกจำหน่ายในรูปแบบที่แตกต่างกัน
รูปแบบของซิงเกิล

ไวนิลซิงเกิล (อังกฤษ: Vinyl singles) ประกอบด้วยเพลงอย่างน้อย 1 เพลง ในรูปแบบแผ่นเสียง ซึ่งมีทั้งแบบ 7 นิ้ว และแบบ 12 นิ้ว
คาสเซตซิงเกิล (อังกฤษ: Cassette singles) ได้รับความนิยมอย่างแพร่หลายในทศวรรษที่ 1990 ในปัจจุบันเป็นของที่หายากในรูปแบบออกจำหน่ายเพื่อการค้า  ในเทปประกอบด้วยเพลงหลักใน เอไซด์ (A-side) และเพลงอื่น ๆ เพิ่มเติมขึ้นมาใน บีไซด์ (B-side) ในรูปแบบเป็นซองการ์ด (sleeve) ก็จะมีการพิมพ์ปก และรายชื่อเพลง
ซีดีซิงเกิล  (อังกฤษ: CD single) ประกอบด้วย เอไซด์ (A-side) รวมไปถึงเพลงอื่น ๆ อาจมีเพลงอื่นประกอบหรือไม่มี ประกอบด้วยซิงเกิล ซีดี และ Maxi single โดยส่วนมากประกอบด้วย รีมิกซ์ของเพลงหลักในซิงเกิล และเพลงสมบูรณ์ของเพลงอื่น ๆ ในบีไซด์ (B-side) และในบางครั้งจะมีมิวสิกวิดีโอ อยู่ภายในอีกด้วย ซิงเกิลที่ออกมาในรูปแบบซีดีมีหลายรูปแบบของบรรจุภัณฑ์ อาทิ กล่องแบบบาง กล่องหนา หรือแบบซอง (sleeve) ซึ่งแต่ละแบบมีปกและรายชื่อเพลง ซิงเกิลถูกผลิตมาจากหลาย ๆ ประเทศ ปกของซิงเกิลอาจแตกต่างกัน
ซิงเกิลซีดีรูปแบบพิเศษ/รูปแบบจำกัด (อังกฤษ: Special edition, Limited edition) จะออกจำหน่ายในบางครั้ง ซึ่งจะออกจำหน่ายในระยะเวลาจำกัดเท่านั้น หรือผลิตในปริมาณจำกัด และบางครั้งบางมีเพลงพิเศษ หรือปกที่มีลักษณะเฉพาะที่จัดทำขึ้นเพื่อรูปแบบนี้
วิดีโอซิงเกิล รูปแบบวิดีโอ แม้ว่ารูปแบบนี้มีมาตั้งแต่ทศวรรษที่ 1980 ในรูปแบบวิดีโอ 45s แต่ในปี พ.ศ. 2533 (ค.ศ. 1990) รูปแบบวิดีโอซิงเกิลก็ได้รับความนิยมมากอีกครั้ง เมื่อมาดอนนา ออกซิงเกิลวิดีโอ  "Justify My Love" ตามมาด้วยวงยูทู ออกจำหน่ายเพลง "Numb" ซิงเกิลแถวหน้าในปี พ.ศ. 2536 (ค.ศ. 1993) จากอัลบั้มของพวกเขา "Zooropa"
ดีวีดีซิงเกิล (อังกฤษ: DVD single) คือซิงเกิลรูปแบบดีวีดี ซึ่งออกจำหน่ายเมื่อปลายทศวรรษ 1990 และต้นทศวรรษ 2000 Björk คือศิลปินแรกที่ออกจำหน่ายรูปแบบดีวีดีซิงเกิล ในเพลง "All Is Full of Love" ในเดือนกรกฎาคม ค.ศ. 1999 นอกจากนี้ยังมีดีวีดีซิงเกิลที่ได้รับความนิยมอื่นๆ อีก อาทิ ของ เคลลี่ คลาร์กสันในเพลง "A Moment like This ," เจสสิก้า ซิมพ์สัน ในเพลง "With You," และ บียอนเซ่ในเพลง "Crazy in Love"
ซิงเกิล วี (อังกฤษ: Single V) ผลิตในรูปแบบดีวีดีซิงเกิล สำหรับนักร้องชาวญี่ปุ่น ในกลุ่ม เฮลโล! โปรเจกต์
ดาวน์โหลดซิงเกิล  (อังกฤษ: Download singles) ประกอบด้วยเพลงอย่างน้อย 1 เพลง จากผู้จำหน่ายออนไลน์ ในรูปแบบดิจิทัลดาวน์โหลด รีมิกซ์ในบางเพลงอาจมีจำหน่ายด้วย แต่ละเพลงจะมีการโหลดที่แยกจากกัน
| ด ค กดนตรี |
| --- | --- |
ประวัติ:  ดนตรีสมัยบาโรก  ดนตรีสมัยคลาสสิก  ดนตรีสมัยโรแมนติก  เพลงสมัยนิยม 
ทฤษฎี การประพันธ์:  แนวเพลง  คีตกวี 
การศึกษา:  มานุษยดนตรีวิทยา 
การผลิต:  นักดนตรี  การแสดง  วาทยกร  เนื้อเพลง  เพลง  ซิงเกิล  หน้าเอและหน้าบี  อีพี  คัฟเวอร์  รีมิกซ์  อัลบั้ม รวมเพลง  บันทึกการแสดงสด  สตูดิโอ  รีมิกซ์  ค่ายเพลง  โปรดิวเซอร์เพลง  แซมพลิง  เทคโนโลยีดนตรี 
รายชื่อ:  รายชื่อเครื่องดนตรี 
ดูเพิ่ม:  เครื่องดนตรี  เทศกาลดนตรี  ดนตรีบำบัด 
 หมวดหมู่  สถานีย่อย
ซิงเกิลนิวคลีโอไทด์โพลีมอร์ฟิซึม

DNA molecule 1 differs from DNA molecule 2 at a single base-pair location (a C/T polymorphism).
ซิงเกิลนิวคลีโอไทด์โพลีมอร์ฟิซึม (อังกฤษ: single-nucleotide polymorphism) หรือสนิป (อังกฤษ: SNP) เป็นการแปรผันของลำดับดีเอ็นเอชนิดหนึ่งซึ่งมีการเปลี่ยนแปลงของนิวคลีโอไทด์หนึ่งตัวในจีโนมทำให้แตกต่างจากจีโนมของสิ่งมีชีวิตอื่นในสปีชีส์เดียวกันหรือต่างจากโครโมโซมอีกแท่งหนึ่งในสิ่งมีชีวิตเดียวกัน ตัวอย่างเช่น ชิ้นส่วนดีเอ็นเอในตำแหน่งเดียวกันจากคนสองคนพบเป็น AAGCCTA และ AAGCTTA มีความแตกต่างที่นิวคลีโอไทด์ตัวหนึ่ง เช่นนี้กล่าวได้ว่า SNP นี้มี 2 อัลลีล โดย SNP ส่วนใหญ่มีเพียง 2 อัลลีลเท่านั้น
แหล่งข้อมูลอื่น

NCBI resources — Introduction to SNPs from NCBI
The SNP Consortium LTD เก็บถาวร 2013-09-03 ที่ เวย์แบ็กแมชชีน — SNP search
NCBI dbSNP database — "a central repository for both single base nucleotide substitutions and short deletion and insertion polymorphisms"
HGMD® — the Human Gene Mutation Database, includes rare mutations and functional SNPs
SNPedia - a wiki devoted to the medical consequences of DNA variations, including software to analyze personal genomes
International HapMap Project เก็บถาวร 2014-04-16 ที่ เวย์แบ็กแมชชีน — "a public resource that will help researchers find genes associated with human disease and response to pharmaceuticals"
GWAS Central — a central database of summary-level genetic association findings
1000 Genomes Project — A Deep Catalog of Human Genetic Variation
SIFT เก็บถาวร 2011-03-16 ที่ เวย์แบ็กแมชชีน — "An online tool that predicts on the effect of SNPs on protein function"
WatCut เก็บถาวร 2007-06-18 ที่ เวย์แบ็กแมชชีน — an online tool for the design of SNP-RFLP assays
SNPStats เก็บถาวร 2008-10-13 ที่ เวย์แบ็กแมชชีน — SNPStats, a web tool for analysis of genetic association studies
Restriction HomePage — a set of tools for DNA restriction and SNP detection, including design of mutagenic primers
American Association for Cancer Research Cancer Concepts Factsheet on SNPs เก็บถาวร 2008-09-24 ที่ เวย์แบ็กแมชชีน
PharmGKB — The Pharmacogenetics and Pharmacogenomics Knowledge Base, a resource for SNPs associated with drug response and disease outcomes.
GEN-SNiP เก็บถาวร 2010-01-19 ที่ เวย์แบ็กแมชชีน — Online tool that identifies polymorphisms in test DNA sequences.
Online tool that predicts on the effects of SNPs on protein function เก็บถาวร 2011-03-16 ที่ เวย์แบ็กแมชชีน
Rules for Nomenclature of Genes, Genetic Markers, Alleles, and Mutations in Mouse and Rat
HGNC Guidelines for Human Gene Nomenclature เก็บถาวร 2007-07-13 ที่ เวย์แบ็กแมชชีน
SNP effect predictor with galaxy integration
| ด ค กพันธุศาสตร์ |
| --- | --- |
 บทนำ  ประวัติ  หัวข้ออื่นที่เกี่ยวข้อง  รายชื่อองค์กร 
ส่วนประกอบหลัก:  โครโมโซม  ดีเอ็นเอ  นิวคลีโอไทด์  อาร์เอ็นเอ  จีโนม 
สาขาย่อยทางพันธุศาสตร์:  พันธุศาสตร์คลาสสิก  พันธุศาสตร์อนุรักษ์  นิเวศพันธุศาสตรฺ  พ้นธุศาสตร์ภูมิคุ้มกัน  อณูพันธุศาสตร์  พันธุศาสตร์ประชากร  พันธุศาสตร์เชิงปริมาณ 
Archaeogenetics of...:  Americas  British Isles  Europe  Italy  Near East  South Asia 
หัวข้ออื่นที่เกี่ยวข้อง:  นักพันธุศาสตร์  จีโนมิกส์  รหัสพันธุกรรม  เวชพันธุศาสตร์  วิวัฒนาการโมเลกุล  พันธุศาสตร์ย้อนกลับ  พันธุวิศวกรรม  การแตกแขนงทางพันธุกรรม  กรรมพันธุ์  การเฝ้าระวังทางพันธุกรรม
ซิกิสมอนโด แพนดอลโฟ มาลาเทสตา

| ซิกิสมอนโด แพนดอลโฟ มาลาเทสตา Sigismondo Pandolfo Malatesta |
| --- | --- |
ภาพเหมือนของซิกิสมอนโด แพนดอลโฟ มาลาเทสตาโดยเปียโร เดลลา ฟรานเชสกา
เกิด: 19 มิถุนายน ค.ศ. 1417
ถึงแก่กรรม: 7 ตุลาคม ค.ศ. 1468
บิดามารดา: พานโดลโฟที่ 3 มาลาเทสตา (บิดา) อันโทนิอา ดา บาริญานี (มารดา)
ซิกิสมอนโด แพนดอลโฟ มาลาเทสตา หรือที่เป็นที่รู้จักกันในสมญาว่า จิ้งจอกแห่งริมินี (อังกฤษ: Sigismondo Pandolfo Malatesta หรือ the Wolf of Rimini) (19 มิถุนายน ค.ศ. 1417 - 7 ตุลาคม ค.ศ. 1468) มาลาเทสตาเป็นทหารรับจ้างและขุนนางชาวอิตาลีจากตระกูลมาลาเทสตา มาลาเทสตาผู้มีตำแหน่งเป็นลอร์ดแห่งริมินี, ฟาโน และ เซเซนาตั้งแต่ปี ค.ศ. 1432 เป็นที่นับถือกันโดยผู้คนร่วมสมัยว่าเป็นผู้นำทางการทหารผู้มีความกล้าหาญของอิตาลี และ เป็นแม่ทัพของกองทัพเวนิสในปี ค.ศ. 1465 ในการรณรงค์ต่อสู้กับกองทัพของจักรวรรดิออตโตมัน นอกจากนั้นก็ยังเป็นกวีและผู้อุปถัมภ์ศิลปะอีกด้วย
ดูเพิ่ม

ภาพเหมือนของซิกิสมอนโด แพนดอลโฟ มาลาเทสตา
ตระกูลมาลาเทสตา
แหล่งข้อมูลอื่น

Commune di Rimini (translated)
ซิดนีย์ ลาเนียร์

| ซิดนีย์ ลาเนียร์ |
| --- | --- |

เกิด: ซิดนีย์ คลอปตัน ลาเนียร์ 3 กุมภาพันธ์ ค.ศ. 1842(1842-02-03) เมคอน รัฐจอร์เจีย สหรัฐอเมริกา
เสียชีวิต: กันยายน 7, 1881(1881-09-07) (39 ปี) ลินน์ รัฐนอร์ทแคโรไลนา สหรัฐอเมริกา
อาชีพ: กวี, นักดนตรี, นักวิชาการ
สัญชาติ: อเมริกัน
ช่วงเวลา: ค.ศ. 1867–81
ซิดนีย์ คลอปตัน ลาเนียร์ (อังกฤษ: Sidney Clopton Lanier; 3 กุมภาพันธ์ ค.ศ. 1842 – 7 กันยายน ค.ศ. 1881) เป็นกวี นักดนตรีและนักวิชาการชาวอเมริกัน เกิดที่เมืองเมคอน รัฐจอร์เจีย เป็นบุตรของรอเบิร์ต แซมป์สัน ลาเนียร์และแมรี เจน แอนเดอร์สัน ซิดนีย์เข้าเรียนที่มหาวิทยาลัยโอเกิลทอร์ป แต่ต่อมาเกิดสงครามกลางเมืองอเมริกา จึงเข้าร่วมกับกองทัพฝ่ายสมาพันธรัฐ (ฝ่ายใต้) สู้รบในรัฐเวอร์จิเนียและเป็นพลขับเรือร่วมกับน้องชาย คลิฟฟอร์ด ลาเนียร์ ต่อมาซิดนีย์ถูกจับตัวและถูกคุมขังที่คุกทหารในรัฐแมรีแลนด์ และติดเชื้อวัณโรคจากที่นั่น
หลังสงคราม ซิดนีย์ทำงานเป็นครู ก่อนจะย้ายไปอยู่ที่เมืองมอนต์กอเมอรี โดยทำงานเป็นเสมียนและนักเล่นออร์แกนในโบสถ์ ในปี ค.ศ. 1867 เขาแต่งงานกับแมรี เดย์ ทั้งคู่มีบุตรด้วยกัน 3 คน ซิดนีย์และครอบครัวย้ายกลับไปที่เมืองเมคอน โดยซิดนีย์ทำงานเป็นทนายความและเริ่มเขียนบทกวี ในช่วงสุดท้ายของชีวิต เขาเรียนและทำงานที่มหาวิทยาลัยจอนส์ฮอปกินส์ โดยเป็นผู้เชี่ยวชาญด้านผลงานของเชกสเปียร์และชอเซอร์ รวมถึงวรรณกรรมอังกฤษ ก่อนจะเสียชีวิตด้วยภาวะแทรกซ้อนจากวัณโรคในปี ค.ศ. 1881
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ซิดนีย์ ลาเนียร์
วิกิคำคม มีคำคมที่กล่าวโดย หรือเกี่ยวกับ ซิดนีย์ ลาเนียร์
วิกิซอร์ซมีงานที่เกี่ยวข้องกับ ซิดนีย์ ลาเนียร์
Sidney Lanier | Encyclopedia.com
ซาบ 340 AEW&C

| ซาบ 340 เออีดับเบิลยูซีเอส เอส 100 อาร์กุส |
| --- | --- |

เอส 100บี อาร์กุส ที่ฐานทัพอากาศมัลเมนส์ (ค.ศ. 2010)
หน้าที่: เครื่องบินเตือนภัยและควบคุมการปฏิบัติการทางอากาศ (AEWCS)
ประเทศผู้ผลิต: สวีเดน
ผู้ผลิต: ซาบ เอบี
เที่ยวบินแรก: ค.ศ. 1994
เริ่มใช้: ค.ศ. 1997
สถานะ: ประจำการ
ผู้ใช้หลัก: กองทัพอากาศสวีเดน กองทัพอากาศไทย
การผลิต: ค.ศ. 1994–1999
จำนวนที่ถูกผลิต: 12
พัฒนาจาก: ซาบ 340
ซาบ 340 เออีดับเบิลยู&ซี (อังกฤษ: 'Saab 340 AEW&C') คือเครื่องบินเตือนภัยและควบคุมการปฏิบัติการทางอากาศ (AEW&C) ของประเทศสวีเดน เป็นรุ่นย่อยของ ซาบ 340 ได้รับการกำหนดนามเรียกขานโดยกองทัพอากาศสวีเดนว่า เอส 100บี อาร์กุส (S 100B Argus)
เรดาร์

เมื่อเปรียบเทียบกับเรดาร์ระบบเตือนภัยและควบคุมการปฏิบัติการทางอากาศ (AWACS) ทรงกลมแบบดั้งเดิมบนเครื่องบิน เช่น อี-3 เซนทรี แล้ว ซาบ 340 มีเรดาร์แบบ PS-890 AESA (Active Electronically Scanned Array) ซึ่งใช้การกวาดคลื่นด้วยระบบอิเล็กทรอนิกส์ (Active Phased-Array Pulse-Doppler Radar) จึงทำให้ไม่ต้องมีชิ้นส่วนที่หมุนเคลื่อนไหว เรียกระบบนี้ว่า Erieye ซึ่งให้แรงต้านอากาศที่ต่ำกว่า แต่มีบริเวณอับสัญญาณทางด้านหน้าและด้านหลังของเครื่องบิน โดยมีพื้นที่การสแกนเป็นมุม 120 องศาที่ด้านข้างทั้งสองด้านของลำตัวเครื่อง เรดาร์ที่ติดตั้งสามารถติดตามเรือ เครื่องบิน และขีปนาวุธได้ไกลถึง 300–400 กิโลเมตร ในขณะที่อยู่ที่ระดับความสูง 20,000 ฟุต
ประวัติการปฏิบัติการ

เครื่องเอส 100บี อาร์กุส จำนวน 6 ลำถูกผลิตขึ้นสำหรับกองทัพอากาศสวีเดน โดยสี่ลำได้รับการติดตั้งเรดาร์เตือนภัยล่วงหน้า Erieye (AESA) แบบถาวร และอีกสองลำสามารถถอดประกอบได้สำหรับภารกิจขนส่งในช่วงเวลาสงบ
เครื่องสองลำที่ไม่ได้ติดตั้งเรดาร์ถาวรถูกยืมโดยประเทศกรีซก่อนการส่งมอบระบบเรดาร์ Erieye EMB-145 ซึ่งเริ่มดำเนินการในปี ค.ศ. 2003
ในเดือนกรกฎาคม ค.ศ. 2006 ซาบได้รับสัญญาในการปรับปรุงเครื่องบินเอส 100บี ของกองทัพอากาศสวีเดนจำนวน 2 ลำสำหรับภารกิจเฝ้าระวังและนำไปใช้ในปฏิบัติการระหว่างประเทศ เครื่องซาบ 340 เออีดับเบิลยู-300 ที่ปรับปรุงแล้วได้เข้าประจำการในปี ค.ศ. 2009
ในเดือนพฤศจิกายน ค.ศ. 2007 ประเทศไทยได้ประกาศความจำนงที่จะซื้อเครื่องบินเอส 100บี เออีดับเบิลยู จำนวน 2 ลำจากกองทัพอากาศสวีเดน
ประเทศผู้ใช้งาน

กองทัพอากาศสวีเดน ประจำการ 2 ลำ (S100D / ASC890)
กองทัพอากาศไทย ประจำการ 2 ลำ การส่งมอบเสร็จสมบูรณ์ในเดือนตุลาคม ค.ศ. 2012
กองทัพอากาศกรีซ ยืมจากกองทัพอากาศสวีเดน 2 ลำ
กองทัพอากาศสหรัฐอาหรับเอมิเรตส์ ประจำการ 2 ลำ ปลดประจำการในปี ค.ศ. 2020 หลังจากเปลี่ยนแทนโดยระบบเรดาร์ GlobalEye (ติดตั้งบนเครื่องบิน บอมบาร์ดิเอร์ 6000)
ประเทศผู้ใช้งาน > ซาบ 2000 เออีดับเบิลยู&ซี

ในเดือนธันวาคม ค.ศ. 1988 ซาบได้ริเริ่มการพัฒนารุ่นลำตัวยาวของ ซาบ 340 โดยให้ชื่อรุ่นว่า ซาบ 2000
กองทัพอากาศปากีสถาน ประจำการ 7 ลำ
กองทัพอากาศซาอุดีอาระเบีย ประจำการ 2 ลำ
ข้อมูลจำเพาะ (ซาบ 340 เออีดับเบิลยู&ซี)

ข้อมูลจาก
ลักษณะทั่วไป
ลูกเรือ: 6
ความยาว: 20.57 m (67 ft 6 in)
ระยะระหว่างปลายปีกสองข้าง: 21.44 m (70 ft 4 in)
ความสูง: 6.97 m (22 ft 10 in)
น้ำหนักเปล่า: 10,300 กิโลกรัม (22,707 ปอนด์)
น้ำหนักรวม: 13,155 กิโลกรัม (29,000 ปอนด์)
Powerplant: 2 × เจเนอรัลอิเล็กทริก ซีที7-9บี , 1,390 kW (1,870 hp)  each
สมรรถนะ
Endurance: 5+ ชั่วโมง
ความสูงที่เครื่องบินบินได้: 7,620 เมตร (25,000 ฟุต)
ดูเพิ่ม

โบอิง 737 เออีดับเบิลยู&ซี [en]
อิมบราเอร์ แอร์-99 [en]
เรทิออน เซนทิเนล [en]
ฉ่านซี เคเจ-200 [en]
แหล่งข้อมูลอื่น

ซาบ 340 เออีดับเบิลยู ของกองทัพอากาศไทย (บ.ค.๑)
ซาบ 2000 เออีดับเบิลยู&ซี ของกองทัพอากาศปากีสถาน
ซิดนีย์ สมิธ

| เซอร์ ซิดนีย์ สมิธ |
| --- | --- |
ภาพวาดสีน้ำบนงาช้างของหลุยส์-มาเร อุตติเซียร์ ในปี ค.ศ. 1823
เกิด: 21 มิถุนายน ค.ศ. 1764(1764-06-21) เวสต์มินสเตอร์, ลอนดอน, อังกฤษ
เสียชีวิต: 26 พฤษภาคม ค.ศ. 1840(1840-05-26) (75 ปี) ปารีส, ฝรั่งเศส
รับใช้:  สหราชอาณาจักร
แผนก/สังกัด:  ราชนาวี
ประจำการ: ค.ศ. 1777–1814
ชั้นยศ: พลเรือเอก
การยุทธ์: สงครามปฏิวัติอเมริกา ยุทธการที่เคตเซนต์วินเซนต์, ค.ศ. 1780  ยุทธการที่เชคสปีคร์, ค.ศ. 1781  ยุทธการที่ซางค์, ค.ศ. 1782 สงครามจักรวรรดิรัสเซีย-สวีเดน ยุทธการที่ไวมุสต์ เบย์, ค.ศ. 1790  ยุทธการที่สวาคซูตร์, ค.ศ. 1790 การศึกของนโปเลียนในอียิปต์ การล้อมตีเมืองเอเคอร์, ค.ศ. 1799 
บำเหน็จ: เครื่องราชอิสริยาภรณ์แห่งดาบเกรียติยศ เครื่องราชอิสริยาภรณ์ตึกและดาบเกรียติยศ เครื่องราชอิสริยาภรณ์แห่งบาธ ชั้นผู้บังคับบัญชาอัศวิน
พลเรือเอก เซอร์ วิลเลียม ซิดนีย์ สมิธ GCB, GCTE, KmstkSO, FRS (อังกฤษ: Sir William Sidney Smith; เกิด 21 มิถุนายน ค.ศ. 1764 – 26 พฤษภาคม ค.ศ. 1840) เป็นนายทหารระดับสูงของราชนาวีบริติซ เป็นผู้ที่เคยเข้าในสงครามการปฏิวัติของฝรั่งเศส และสหรัฐ ในช่วงปลาย ซิดนีย์ได้รับยศให้เป็นพลเรือเอกแห่งราชนาวีบริติซ
นโปเลียน โบนาปร์ต ได้เคยกล่าวถึงซิดนีย์ว่า "ชายผู้นั้นทำให้ผมนึกถึงโชคชะตากรรมของผม"
บรรณานุกรม

O'Byrne, William Richard (1849). "Smith, William Sidney#cite note-Sidney Smith-1" . A Naval Biographical Dictionary . John Murray – โดยทาง Wikisource.
Barrow, John (1848): The life and correspondence of Admiral Sir William Sidney Smith, Volume 1
Barrow, John (1848): The life and correspondence of Admiral Sir William Sidney Smith, Volume 2 (from 1800 onwards.)
ซาร์โค

ซาร์โคดีไวซ์
ซาร์โคดีไวซ์ (อังกฤษ: Sarco device) หรือ เพกาซอส (อังกฤษ: Pegasos) เป็นเครื่องการุณยฆาตประกอบด้วยแคปซูล (โลงศพ) พรินท์สามมิติ ที่สามารถถอดประกอบได้ ประกอบเข้าดับฐานซึ่งบรรจุถังไนโตรเจนเหลวเพื่อใช้ในการฆ่าตัวตายผ่านการขาดอากาศเหตุพิษแก๊สเฉื่อย ชื่อ "Sarco" มาจากสองพยางค์แรกของคำว่า "ซาร์โคฟากัส" (sarcophagus; โลงหิน) การนำแก๊สเฉื่อย ไนโตรเจน มาใช้ช่วยให้ผู้กระทำการฆ่าตัวตายไม่เกิดอาการตื่นกลัว, ไม่เกิดอาการหายใจไม่ออก และไม่เกิดความทรมานก่อนจะหมดสติ อาการกระเสือกกระสนก่อนหมดสติเหล่านี้เกิดขึ้นจากการตอบสนองต่อภาวะคาร์บอนไดออกไซด์สูง
ซาร์โคเป็นผลงานประดิษฐ์ของฟิลิป นิชเชในปี 2017 นิชเชกล่าวไว้ในปี 2021 ว่าขณะนี้กำลังดำเนินการยื่นเรื่องต่อทางการของสวิตเซอร์แลนด์เพื่อนำเครื่องนี้มาใช้โดยถูกกฎหมายต่อไป
ประวัติ

ซาร์โคเป็นส่วนต่อขยายให้กับการฆ่าตัวตายจากการขาดออกซิเจนโดยการใช้ถุงคลุมศีรษะ การการุณยฆาตโดยถุงคลุมศีรษะไม่ได้รับความนิยมเนื่องจากปัญหาเรื่องสุนทรียภาพขณะเสียชีวิตรวมถึงความรู้สึกกลัวที่แคบที่เกิดจากการคลุมถุง นิชเชเรียกความกลัวเหล่านี้ว่าเป็น "ปัจจัยถุง" โดยเครื่องซาร์โคที่เขาประดิษฐ์ขึ้นมีเป้าหมายหนึ่งเพื่อแก้ไขปัญหานี่
กลไก

ผู้ที่จะเข้าใช้งานเครื่องซาร์โคจะต้องผ่านการประเมินด้านสุขภาพจิตทางออนไลน์ก่อน หากผ่านแบบประเมิน ผู้เข้าใช้งานจะได้รับรหัสเข้าใช้เครื่องซาร์โคที่จะใช้งานได้ภายใน 24 ชั่วโมง
ผู้ใช้งานสามารถเลือกได้ว่าจะปิดม่านมืดหรือดูวิวจากในเครื่องซาร์โค ซึ่งแบบดูวิวนั้น เครื่องซาร์โคจะถูกนำไปตั้งในสถานที่เปิดหรือสถานที่ที่ผู้ใช้ต้องการเพื่อดูวิวไอ้ นิชเชยังเสริมอีกว่า "สถานที่ที่คุณเลือกจะตายเป็นหนึ่งในปัจจัยที่สำคัญที่สุดอย่างแน่นอน"
แคปซูลของซาร์โคจะลดระดับออกซิเจนลงอย่างรวดเร็ว ในขณะเดียวกันยังคงระดับคาร์บอนไดออกไซด์ในระดับต่ำเท่าเดิม เมื่อเครื่องเริ่มทำงาน ไนโตรเจนเหลวขนาด 4 ลิตรจะถูกปล่อยออกมาในแคปซูล ส่งผลให้ออกซิเจนลดต่ำลงถึง 5% ภายในหนึ่งนาที นิชเชระบุว่า "เมื่อผู้ใช้งานกดปุ่มเริ่มทำงาน แคปซูลจะค่อย ๆ เต็มไปด้วยไนโตรเจน ผู้ใช้งานจะเริ่มรู้สึกเวียนหัวนิดหน่อย ก่อนจะหมดสติอย่างรวดเร็วและเสียชีวิต"
การออกแบบและผลิต

เครื่องซาร์โคเป็นผลงานออกแบบร่วมโดยนิชเชกับ Alexander Bannink นักออกแบบอุตสาหกรรมชาวดัตช์
ซาร์โคเป็นเครื่องที่ได้จากการพรินท์สามมิติประกอบชิ้นส่วนกัน และสามารถปรับขนาดได้ในซอฟต์แวร์ออกแบบเพื่อให้ตรงกับความต้องการของลูกค้า นิชเชเคยกล่าวว่าการออกแบบนั้นมีเป้าหมายให้ออกมาคล้ายกับยานอวกาศ เพื่อให้ผู้ใช้เกิดความรู้สึกเหมือนกำลังเดินทางไปยัง "เบื้องหน้าอันเวิ้งว้าง" (great beyond)
นิชเชมีแผนที่จะปล่อยโมเดลในรูปโมเดลโอเพนซอร์สภายในปี 2019
คำวิจารณ์

มีการวิพากษ์วิจารณ์ว่าเครื่องซาร์โคเป็น "แค่ห้องรมแก๊สที่มีแต่คนอวย" (just a glorified gas chamber) รวมไปถึงบางส่วนที่กังวลว่าเครื่องนี้อาจมีส่วนสนับสนุนการฆ่าตัวตาย
แหล่งข้อมูลอื่น

เว็บไซต์ทางการ
ซาโปตาฮู

| --- | --- |
ซาโปตาฮูในหม้อดิน
มื้อ: จานหลัก
แหล่งกำเนิด: อินโดนีเซีย
ภูมิภาค: ชวา
อุณหภูมิเสิร์ฟ: ร้อน
ส่วนผสมหลัก: เต้าหู้ทอด, ผัก, ไก่หรืออาหารทะเล
 ตำราอาหาร: ซาโปตาฮู   สื่อ: ซาโปตาฮู
ซาโปตาฮู (อินโดนีเซีย: sapo tahu; จีนตัวย่อ: 砂锅豆腐; จีนตัวเต็ม: 砂鍋豆腐; พินอิน: shāguō dòufu; แปลตรงตัว: "เต้าหู้หม้อดิน")  เป็นอาหารจีนในอินโดนีเซีย เต้าหู้ปรุงแบบจีนดั้งเดิมและเสิร์ฟในหม้อดิน ซาโปตาฮูอาจเสิร์ฟในรูปอาหารมังสวิรัติ หรือใส่เนื้อสัตว์ได้แก่ เนื้อไก่ เนื้อวัวหรือเนื้อหมูสับ หรืออาหารทะเลเช่นกุ้งเป็นต้น ซาโปตาฮูเป็นอาหารจากเต้าหู้ที่ได้รับความนิยมในอินโดนีเซีย โดยเฉพาะในร้านอาหารจีนหลายแห่งในจาการ์ตา
ส่วนผสม

ส่วนผสมหลักของซาโปตาฮู คือ เต้าหู้ (ตาฮู) แบบอ่อน หรือเต้าหู้ไข่ ที่นำไปทอดหรือผัดก่อนปรุงในหม้อดินกับผัก ได้แก่ แครอท เห็ด ผักกาดเขียวปลี กระเทียมต้น ผักกาดขาว ถั่ว กะหล่ำดอก บรอกโคลี ข้าวโพดอ่อน กระเทียม และหัวหอม ปรุงรสด้วยซอสถั่วเหลือง ซอสหอยนางรม น้ำปลา เกลือ และพริกไทย ซาโปตาฮูมักนิยมใช้เนื้อไก่หรืออาหารทะเล เช่น กุ้ง ปลาหมึก และปลา
การปรุงและอุปกรณ์

ตามปกติการปรุงซาโปตาฮูเป็นไปแบบอาหารจีนดั้งเดิม โดยปรุงในหม้อดินบนเตาถ่าน ในปัจจุบันอาจจะปรุงด้วยกระทะหรือหม้อโลหะทั่ว ๆ ไปแทน
ดูเพิ่ม

ข้าวอบหม้อดิน
รายชื่ออาหารจากเต้าหู้
ตาฮูโกเร็ง
อาหารอินโดนีเซีย
ซาโปตาฮูทะเล
ซิดนีย์ พอยเทียร์

| ซิดนีย์ พอยเทียร์ |
| --- | --- |

สารนิเทศภูมิหลัง
เกิด: 20 กุมภาพันธ์ ค.ศ. 1927(1927-02-20)
เสียชีวิต: 6 มกราคม ค.ศ. 2022(2022-01-06) (94 ปี) (ภาวะหัวใจวาย)
อาชีพ: นักแสดง ผู้กำกับภาพยนตร์ นักการทูต นักเขียน
ปีที่แสดง: 1943 - 2009
รางวัล
ออสการ์: รางวัลออสการ์ สาขานักแสดงนำชายยอดเยี่ยม
เซอร์ ซิดนีย์ พอยเทียร์, KBE  (20 กุมภาพันธ์ พ.ศ. 2470 – 6 มกราคม พ.ศ. 2565) (อังกฤษ: Sidney Poitier) อดีตนักแสดงชาวอเมริกัน-บาฮามาส และเจ้าของรางวัลออสการ์ รางวัลบาฟต้า รางวัลลูกโลกทองคำ และรางวัลแกรมมี  ได้ชื่อว่าเป็นนักแสดงแอฟริกันอเมริกันคนแรกที่ได้รับการเสนอชื่อเข้าชิงรางวัลออสการ์ในสาขานักแสดงนำ ในปี ค.ศ. 1958 จากเรื่อง The Defiant Ones และได้รับการเสนอชื่ออีกครั้งในปี ค.ศ. 1963 จากเรื่อง Lilies of the Field และได้รับรางวัล
ซิดนีย์ พอยเทียร์ ยังคงมีผลงานแสดงจนถึงปัจจุบัน ระยะหลังหันไปเป็นผู้กำกับภาพยนตร์ และนักเขียน และได้รับการแต่งตั้งเป็นทูตบาฮามาส ประจำประเทศญี่ปุ่น และประจำองค์การยูเนสโก  ได้รับพระราชทานเครื่องราชอิสริยาภรณ์ Knight Commander (KBE) จากสมเด็จพระราชินีนาถเอลิซาเบธที่ 2 แห่งสหราชอาณาจักร
ซิดนีย์ พอยเทียร์ มีลูกสาวชื่อ ซิดนีย์ ทาเมีย พอยเทียร์ (ภาษาอังกฤษสะกดว่า Sydney Tamiia Poitier หรือ Sydney Poitier)
แหล่งข้อมูลอื่น

Official publisher web page เก็บถาวร 2007-09-29 ที่ เวย์แบ็กแมชชีน
Sidney Poitier ที่อินเทอร์เน็ตมูวีเดตาเบส
ชีวประวัติ Sidney Poitier ที่ อินเทอร์เน็ตบรอดเวย์ดาตาเบส
| ด ค กรางวัลออสการ์ สาขานักแสดงนำชายยอดเยี่ยม |
| --- | --- |
1928–1940:  เอมีล ยันนิงส์ (1928)  วอร์เนอร์ แบ็กซ์เตอร์ (1929)  จอร์จ อาร์ลิสส์ (1930)  ลิโอเนล แบร์รีมัวร์ (1931)  เฟรดริก มาร์ช/วอลเลซ บีรี (1932)  ชาลส์ ลาฟตัน (1933)  คลาร์ก เกเบิล (1934)  วิกเตอร์ แม็กลาเกล็น (1935)  พอล มุนี (1936)  สเปนเซอร์ เทรซี (1937)  สเปนเซอร์ เทรซี (1938)  รอเบิร์ต ดอแนต (1939)  เจมส์ สจวร์ต (1940) 
1941–1960:  แกรี คูเปอร์ (1941)  เจมส์ แคกนีย์ (1942)  พอล ลูคัส (1943)  บิง ครอสบี (1944)  เรย์ มิลแลนด์ (1945)  เฟรดริก มาร์ช (1946)  โรนัลด์ คอลแมน (1947)  ลอเรนซ์ โอลิวีเอร์ (1948)  บรอเดริก ครอว์ฟอร์ด (1949)  โฮเซ เฟร์เรร์ (1950)  ฮัมฟรีย์ โบการ์ต (1951)  แกรี คูเปอร์ (1952)  วิลเลียม โฮลเดน (1953)  มาร์ลอน แบรนโด (1954)  เออร์เนสต์ บอร์กไนน์ (1955)  ยูล บรีนเนอร์ (1956)  อเล็ก กินเนสส์ (1957)  เดวิด นิเวน (1958)  ชาร์ลตัน เฮสตัน (1959)  เบิร์ต แลนแคสเตอร์ (1960) 
1961–1980:  มักซีมีเลียน เชลล์ (1961)  เกรกอรี เพก (1962)  ซิดนีย์ พอยเทียร์ (1963)  เรกซ์ แฮร์ริสัน (1964)  ลี มาร์วิน (1965)  พอล สโกฟีลด์ (1966)  ร็อด ชไตเกอร์ (1967)  คลิฟฟ์ รอเบิร์ตสัน (1968)  จอห์น เวย์น (1969)  จอร์จ ซี. สกอตต์ (1970)  จีน แฮกแมน (1971)  มาร์ลอน แบรนโด (1972)  แจ็ก เลมมอน (1973)  อาร์ต คาร์นีย์ (1974)  แจ็ก นิโคลสัน (1975)  ปีเตอร์ ฟินช์ (1976)  ริชาร์ด เดรย์ฟัส (1977)  จอน วอยต์ (1978)  ดัสติน ฮอฟแมน (1979)  โรเบิร์ต เดอ นิโร (1980) 
1981–2000:  เฮนรี ฟอนดา (1981)  เบน คิงสลีย์ (1982)  โรเบิร์ต ดูวัล (1983)  เอฟ. เมอร์รีย์ เอบราฮัม (1984)  วิลเลียม เฮิร์ต (1985)  พอล นิวแมน (1986)  ไมเคิล ดักลาส (1987)  ดัสติน ฮอฟแมน (1988)  แดเนียล เดย์-ลูวิส (1989)  เจเรมี ไอเอินส์ (1990)  แอนโทนี ฮ็อปกินส์ (1991)  อัล ปาชิโน (1992)  ทอม แฮงส์ (1993)  ทอม แฮงส์ (1994)  นิโคลัส เคจ (1995)  เจฟฟรีย์ รัช (1996)  แจ็ก นิโคลสัน (1997)  โรแบร์โต เบนิญญี (1998)  เควิน สเปซีย์ (1999)  รัสเซล โครว์ (2000) 
2001–ปัจจุบัน:  เดนเซล วอชิงตัน (2001)  เอเดรียน โบรดี (2002)  ฌอน เพนน์ (2003)  เจมี ฟ็อกซ์ (2004)  ฟิลิป ซีมัวร์ ฮอฟฟ์แมน (2005)  ฟอเรสต์ วิตเทกเกอร์ (2006)  แดเนียล เดย์-ลูวิส (2007)  ฌอน เพนน์ (2008)  เจฟฟ์ บริดเจส (2009)  โคลิน เฟิร์ธ (2010)  ฌ็อง ดูว์ฌาร์แด็ง (2011)  แดเนียล เดย์-ลูวิส (2012)  แมทธิว แม็คคอนาเฮย์ (2013)  เอดดี เรดเมน (2014)  ลีโอนาร์โด ดิแคพรีโอ (2015)  เคซีย์ แอฟเฟล็ก (2016)  แกรี โอลด์แมน (2017)  รามี แมลิก (2018)  วาคีน ฟีนิกซ์ (2019)  แอนโทนี ฮ็อปกินส์ (2020)  วิลล์ สมิธ (2021)  เบรนแดน เฟรเซอร์ (2022)  คิลเลียน เมอร์ฟี (2023)